als_Latn dik_Latn sag_Latn
Asambleja parlamentare e Këshillit të Europës Asambleja Parlamentare e Këshillit të Europës zhvilloi të hënën debatin mbi Raportin për zgjedhjet e 23 Qershorit në Shqipëri. Pasi i vlerësoi këto zgjedhje “konkurruese, me pjesëmarrje të gjerë të qytetarëve e me respekt për të drejtat e njeriut”, Asambleja Parlamentare e Këshillit të Europës miratoi me konsesus këtë raport. Sipas zyrës për shtyp të Partisë Socialiste, në këtës seancë diskutimesh e mori fjalën edhe Kryetarja e Delegacionit të Kuvendit të Shqipërisë në Këshillin e Evropës, Valentina Leskaj, e cila, pasi vlerësoi debatin e zhvilluar në Parlamentin e KE, si pozitiv dhe mbështetës për të ardhmen Europiane të Shqipërisë, theksoi se “zgjedhjet e 23 Qershorit shënojnë një pikë kthese jo vetëm për rotacionin politik, por edhe për procesin dhe të ardhmen Europiane të vendit”. Leskaj shprehu angazhimin shumë serioz të mazhorancës së re për avancimin e axhendës Europiane dhe seriozitetin për përmbushjen e 12 prioriteteve jo në letër, por në realitet. Në vazhdën e deklaratave të Kreut të Qeverisë, edhe Leskaj shprehu angazhimin “për një parlament me demokraci funksionale, ku opozita do ketë gjithë hapësirat për të luajtur rolin e saj të rëndësishëm”.
als_Latn